**Обществено обсъждане на проект на Заповед за изменение на процедура за директно предоставяне на безвъзмездна финансова помощ № BG06RDNP001 – 20.001 по мярка 20 „Техническа помощ“ от Програмата за развитие на селските райони за периода 2014 – 2020 г.**

Управляващият орган на Програма за развитие на селските райони за периода 2014 - 2020 г. представя за обсъждане проект на Заповед за изменение на процедура за директно предоставяне на безвъзмездна финансова помощ № BG06RDNP001 – 20.001 по мярка 20 „Техническа помощ“ от Програмата за развитие на селските райони за периода 2014 – 2020 г., с която се правят изменения в Условията за кандидатстване, Условията за изпълнение и приложенията към тях.

В периодът на прилагане на мярката, както и във връзка с одобрено 16-то изменение на Програмата за развитие на селските райони за периода 2014 – 2020 г., възниква необходимост от изменения в Насоките за кандидатстване и Условията за изпълнение (и техните приложения). Промените се предлагат от дирекция „Развитие на селските райони“ на Министерство на земеделието и храните, като се въвеждат като допустими дейностите, свързани с подготовката на следващия програмен период и изпълнението на Стратегическия план за развитие на земеделието и селските райони за периода 2023 – 2027г. (СПРЗСР), в т.ч. и разходите, свързани с ефективно администриране и изпълнение на подпомагането във връзка с СПРЗСР. По този начин всички дейности, свързани с подготовката и изпълнението на програмен период 2023-2027 г., ще бъдат за сметка на бюджета от Програма за развитие на селските райони 2014-2020, до неговото изчерпване или до крайната дата за допустимост на разходите, а именно до 30.10.2024 г.

Проектът на документите се публикуват на основание чл. 26, ал. 4 от Закона за управление на средства от европейските фондове при споделено управление.

Писмени предложения и коментари по горепосочените документи могат да се изпращат в срок до 07.04.2024 г. (включително) на следната електронна поща: [rdd@mzh.government.bg](mailto:rdd@mzh.government.bg) и в ИСУН 2020.