

|  |  |
| --- | --- |
| **ДО**  **Г-ЖА ТАНЯ ГЕОРГИЕВА**  **ЗАМЕСТНИК-МИНИСТЪР НА ЗЕМЕДЕЛИЕТО И ХРАНИТЕ**  **И РЪКОВОДИТЕЛ НА**  **УО НА ПРСР 2014-2020 Г.** | **ОДОБРИЛ:** |

**Д О К Л А Д**

**от Елена Иванова – директор на дирекция „Развитие на селските райони“**

|  |  |
| --- | --- |
| **ОТНОСНО:** | Проект на заповед за изменение на процедура за директно предоставяне на безвъзмездна финансова помощ № BG06RDNP001 – 20.001 по мярка 20 „Техническа помощ“ от Програмата за развитие на селските райони за периода 2014 – 2020 г. |

**УВАЖАЕМА ГОСПОЖО ЗАМЕСТНИК-МИНИСТЪР,**

Със Заповед № РД 09-173/21.02.2018 г. на Ръководителя на Управляващия орган на Програма за развитие на селските райони 2014 - 2020 г. (ПРСР) е утвърдена процедура за директно предоставяне на безвъзмездна финансова помощ № BG06RDNP001 – 20.001 по мярка 20 „Техническа помощ“ от ПРСР.

Подпомагането по мярката се прилага на основание чл. 24, ал. 1 от Закона за управление на средствата от Европейските фондове при споделено управление (ЗУСЕФСУ), съгласно който безвъзмездната финансова помощ се предоставя с решение на Ръководителя на Управляващия орган на ПРСР въз основа на одобрен финансов план за бюджетна линия.

Със Заповед № РД09-1105/23.10.2023 г. е удължена максималната продължителност за изпълнение на дейностите и периода на допустимост на разходите до 31.10.2024 г.

Във връзка с нотифицирано и одобрено от ЕК 16-то изменение на Програма за развитие на селските райони за периода 2014-2020 г., в съответствие в чл. 59 от Регламент (ЕС) № 1303/2013 на Европейския парламент и на Съвета от 17 декември 2013 година за определяне на общоприложими разпоредби за Европейския фонд за регионално развитие, Европейския социален фонд, Кохезионния фонд, Европейския земеделски фонд за развитие на селските райони и Европейския фонд за морско дело и рибарство и за определяне на общи разпоредби за Европейския фонд за регионално развитие, Европейския социален фонд, Кохезионния фонд и Европейския фонд за морско дело и рибарство, и за отмяна на Регламент (ЕО) № 1083/2006 на Съвета, се налагат изменения на насоките за кандидатстване, с цел осигуряване изпълнението на дейности, свързани с прилагането на Стратегическия план за развитие на земеделието и селските райони за периода 2023-2027 г. (СПРЗСР).

Предложените изменения са свързани с допустимост на дейности както по подготовката на следващия програмен период, така и по изпълнението на СПРЗСР, в т.ч. и разходите, свързани с ефективно администриране и изпълнение на подпомагането във връзка с СПРЗСР. По този начин всички дейности, свързани с подготовката и изпълнението на програмен период 2023-2027 г., ще бъдат за сметка на бюджета от Програма за развитие на селските райони 2014-2020, до неговото изчерпване или до крайната дата за допустимост на разходите, а именно 31.10.2024 г.

Проектът на заповед за изменение на Заповед № РД 09-173 от 21.02. 2018 г., изменена със Заповед № РД 09-512 от 27.04.2022 г. и Заповед № РД 09-1105 от 23.10.2023 г. на заместник-министъра на земеделието и храните и ръководител на Управляващия орган на ПРСР 2014 – 2020 г., с която са утвърдени Насоки за кандидатстване по процедура № BG06RDNP001 за предоставяне на финансова подкрепа на Министерството на земеделието и храните и Държавен фонд "Земеделие" - Разплащателна агенция за изграждане на административен капацитет, ефективно управление и прилагане на ПРСР 2014-2020 г. чрез мярка 20 „Техническа помощ“, съобщение и проект на доклад до заместник-министъра на земеделието и храните, съдържащ мотивите за издаване на заповедта бяха публикувани на електронната страница на Министерството на земеделието и храните, и в ИСУН 2020за писмени възражения и предложения в съответствие с чл. 26, ал. 4 от ЗУСЕФСУ.

**УВАЖАЕМА ГОСПОЖО ЗАМЕСТНИК-МИНИСТЪР,**

Във връзка с гореизложеното и на основание чл. 9, ал. 5 и чл. 26, ал. 7. т. 1 от ЗУСЕФСУ, предлагам да издадете заповед за изменение на Заповед № РД 09-173 от 21.02. 2018 г., изменена със Заповед № РД 09-512 от 27.04.2022 г. и Заповед № РД 09-1105 от 23.10.2023 г. на заместник-министъра на земеделието и храните и ръководител на Управляващия орган на ПРСР 2014 – 2020 г., с която са утвърдени Насоки за кандидатстване по процедура № BG06RDNP001 за предоставяне на финансова подкрепа на Министерството на земеделието и храните и Държавен фонд "Земеделие" - Разплащателна агенция за изграждане на административен капацитет, ефективно управление и прилагане на ПРСР 2014-2020 г. чрез мярка 20 „Техническа помощ“

С уважение,

